da en en en fr de da id da nb da da da da da da da da da da da da da da nb en en
Årets pokalorgie og Taha Ahmad hjemme i folden - Svanholm Cricketklub
Onsdag d. 21. december 2016 kl. 20:44 af Henrik Pfaff
Svanholms juleafslutning foregik i tre tempi. Seniorerne og miniputter om lørdagen og resten af ungdomsafdelingen mandag. Så der blev rige muligheder til overrækkelser.
Formanden holdt sin store tale under seniorernes julefrokost med ros og ris og sluttede med at give Zishan Folkebladets pokal for det kæmpearbejde han havde lagt i trænergerningen.
Folkebladets pokal gik til Zishan Shah
Når man er en fortabt søn, der vender tilbage skal man fotograferes.Taha Ahmed sammen med Saad Ahmad og Bilal Khan til julefrokosten
Stemningsbillede fra seniorernes julefrokost
Zishan Sha´s to sønner hjælper faderen med at pakke fars gave ind til pakkelegen
Der var centurybat til Saud Munir og Saad Ahmad – og så var der en velkommen tilbagevenden.
Taha Ahmed har været ”lånt ud” til Taastrup i 2017, men markerede sin hjemkomst ved at deltage. Man skal bare forsvinde lidt for at finde ud af, at man er vellidt.
Under ungdommens julerier mandag overrakte Søren Henriksen også årets Nistrup-pokaler. Det er ikke meningen med dem, at markere, at man er har været årets bedste spiller, men at man er en god kammerat, er en seriøs idrætsmand og aldrig er bleg for at give en hjælpende hånd.
Alt dette opfylder vores junior Muneeb Rehman.
Juniorernes Nistrup-pokal til Muneeb Rehman
Søren Henriksen kunne overrække drengepokalen til Sami Ahmad. Han startede lidt sent med at spille cricket i forhold til sine brødre Saif og Saad og blev først en rigtig dominator i 2016. Hans øje er strålende, teknikken skal stadig poleres, men bare et par seancer med Jønsson gjorde under og så kaster han offspinnere og hjælper, hvor der er brug for det.
Nok en af Ahmad familien begynder at få pokaler. Efter at Saad og Saif Ahmad er blevet seniorer er det lillebror Samis tur. Han fik årets Nistrup-pokal for drengene
Musa Mahmood blev indehaver af årets Nistruppokal for lilleputter. Han scorede Svanholms største lilleputcentury (146) mod AB i kampen om 3. pladsen ved DM og når han ikke træner i Svanholm gør han det hjemme i haven
Der var både Nistrup-pokal og century-bat til Musa Mahmood fra lilleputafdelingen